Mysleli si, že udrelo zemetrasenie. Vedci teraz zistili, že otras mohla vytvoriť samotná katastrofa v Himalájach

Blesková povodeň na hraniciach Nepálu a Tibetu, ktorá si vyžiadala najmenej 160 obetí a stovky nezvestných, zrejme nezačala prívalovým dažďom ani zemetrasením. Satelitné snímky ukazujú, že v Himalájach sa odtrhla veľká časť ľadovca, zrútila sa približne o 1 200 metrov nižšie do údolia a strhla so sebou obrovské množstvo hornín a pôdy.